Metsa- ja soomassiivid ning  hõre inimasustus pakuvad eluvõimaluse liigirikkale ja omapärasele loomastikule. Tavalisemate loomaliikide kõrval elavad siin karud, ilvesed, must-toonekured ja mitut liiki kotkaid, küllalt palju leidub veel tetrede mänguplatse. Ka euroopa naarits ei olevat veel täiesti kadunud. Inimtekkelistel kanarbikunõmmedel elavad arusisalikest suuremad kivisisalikud.